Phnom Penh

An Phnom Penh (kaluwas ha Iningles: ; , ; literal nga kahulogan "Pungtod han Penh"), nga gintawag anay nga Krong Chaktomuk Serimongkul () o kundi man hin halipot Krong Chaktomuk (), amo an kapital o pamunuan ngan syudad nga gidamo-i hin molupyo ha Camboya. An Phnom Penh amo an pamunuan han nasod tikang han Franses nga pagkolonisar han Camboya, ngan dinmako iní nga magin sentro han ekonomiya, industriya ngan kultura han nasod.

Gin-agnayan iní han una nga "Perla han Asya" o "Mutya  han Asya," ngan ginkita iní nga usá han mga gimahusayi nga syudad nga ginhimo han Franses ha Indochina han dekada han mga 1920. An Phnom Penh, upod han Siem Reap ngan Sihanoukville, mga dagko nga pankalibotan ngan domestiko nga karadtoan para han Camboya. Gintukod iní han 1372, ngan kilalado an syudad tungod han arkitektura nga tikang han kaagi ngan mga kiritaon. Nahimo iní nga nasodnon nga pamunuan han 1434 katapos han kahulog han Angkor, ngan nagpabilin ini kutob 1497. Nabalik an status hin pagkapamunuan hiní han Franses nga kolonyal nga panahon han 1865. Mayda pipira nga mga edipisyo nga kolonyal nga Franses nga aada ha mga kadaplinan han mga boulevard.

Nahamutang iní ha mga pangpang han mga Salog han Tonlé Sap, Mekong, ngan Bassac, ngan an Phnom Penh amo an urukyan hin labaw 2 ka milyon nga mga tawo, mga 14% han kamolupyohan han Camboya.

Mga hulagway

Mga pinambasaran

Bibliyograpiya

Phnom Penh
Mga syudad, bungto ngan baryo ha Cambodia
Mga ulohan ha Asya